ఇలా చేస్తే గుడ్డు పెంకులు తీయడం ఈజీ
Published : 10/10/2021 15:25 IST
* ఉడికించిన గుడ్డును చాపింగ్‌ బోర్డుపై ఉంచి అరచేత్తో గుడ్రంగా దొర్లించాలి. ఇలా కాసేపు చేస్తే దాని పెంకులు సులువుగా వచ్చేస్తాయి.
* వేడివేడిగా ఉండే గుడ్లపై పెంకులు తొలగించలేం. అలాంటప్పుడు వాటిని చల్లటి నీళ్లలో వేసి గాలి చొరబడకుండా మూత పెట్టేయాలి. ఇప్పుడు ఈ గిన్నెను రెండు చేతులతో పట్టుకొని కలియబెట్టినట్లుగా కాసేపు తిప్పాలి. తద్వారా గుడ్లు త్వరగా చల్లబడడంతో పాటు వాటి పెంకులు కూడా సులభంగా వచ్చేస్తాయి.
* గుడ్లను ఉడికించే నీటిలో చిటికెడు బేకింగ్‌ సోడా వేసినా ఫలితం ఉంటుంది.
* ఒక్కోసారి గుడ్లు పెంకులు తొలగించే క్రమంలో తెలుపు రంగు లేయర్‌ ఒకటి దానికే అంటుకుపోతుంది. అలా జరగకుండా పెంకులతో పాటు అదీ సులభంగా తొలగించాలంటే.. ఉడికించిన గుడ్లను నేరుగా కుళాయి నుంచి వచ్చే నీళ్ల కింద ఉంచి పొట్టు తొలగిస్తే సరి!
* ఒక గ్లాస్‌లో నీళ్లు తీసుకొని అందులో ఉడికించిన గుడ్డు వేసి షేక్‌ చేయాలి. తద్వారా దాని పెంకులు సులభంగా ఊడొస్తాయి.
* గుడ్డును నీళ్లలో ఉడికించడం కంటే ఆవిరిపై ఉడికించడం వల్ల దాని పెంకులు మరింత సులభంగా వచ్చేస్తాయట! అయితే ఇక్కడా ఉడికించే సమయానికి ప్రాధాన్యమివ్వాల్సి ఉంటుంది. అంటే.. కాస్త మృదువుగా కావాలనుకునే వారు 6-8 నిమిషాలు, ఇంకాస్త ఎక్కువగా ఉడికించుకోవాలనుకునే వారు 10-12 నిమిషాలు ఉడికిస్తే సరిపోతుంది.
* తాజా గుడ్డు కంటే కొన్ని రోజుల వయసున్న గుడ్డుపై పెంకుల్ని తొలగించడం సులువంటున్నారు నిపుణులు. అదెలాగంటే.. తాజా గుడ్డులో పీహెచ్‌ స్థాయులు తక్కువగా ఉండడం వల్ల ఆమ్లత్వం కలిగి ఉంటుంది. తద్వారా గుడ్డులోని తెల్లసొనకు, పెంకుకు మధ్య బంధం దృఢంగా ఉంటుంది. అదే రోజులు గడిచే కొద్దీ పీహెచ్‌ స్థాయులు పెరిగి తెల్లసొన, పెంకు మధ్య దృఢత్వం తగ్గిపోతూ ఉంటుంది. ఫలితంగా ఉడికించినప్పుడు పెంకులు సులభంగా వచ్చేస్తాయట! అలాగని మరీ ఎక్కువ రోజుల వయసున్న గుడ్డు తినడం కూడా మంచిది కాదన్న విషయం దృష్టిలో పెట్టుకోండి.
ఇక ప్రస్తుతం వివిధ రకాల ఎగ్‌ పీలింగ్‌ గ్యాడ్జెట్స్‌ కూడా మార్కెట్లో అందుబాటు ధరల్లో దొరుకుతున్నాయి. వీలుంటే వాటిని సైతం కొనుగోలు చేయచ్చు.
ilaa cheste guddu penkulu teeyadam eejee
Published : 10/10/2021 15:25 IST
* udikinchina guddunu chapinge bordupai unchi arachettho gudramgaa dorlinchaali. ilaa kasepu cheste daani penkulu suluvugaa vachestaayi.
* vedivedigaa unde gudlapai penkulu tolaginchalem. alantappudu vaatini challati neellalo vesi gaali chorabadakunda mootha petteyaali. ippudu ee ginnenu rendu chetulatho pattukoni kaliyabettinatlugaa kasepu tippali. tadwara gudlu twaragaa challabadadamtho paatu vaati penkulu kuudaa sulabhamgaa vachestaayi.
* gudlanu udikinche neetilo chitikedu bakingli soda vesina phalitam untundi.
* okkosari gudlu penkulu tolaginche kramamlo telupu rangu leyari okati daanike antukupotundi. alaa jaragakunda penkulatho paatu adhee sulabhamgaa tolaginchaalante.. udikinchina gudlanu nerugaa kulaayi nunchi vache neella kinda unchi pottu tolagiste sari!
* oka glasselo neellu teesukoni andulo udikinchina guddu vesi sheki cheyali. tadwara daani penkulu sulabhamgaa oodostaayi.
* guddunu neellalo udikinchadam kante aaviripai udikinchadam valla daani penkulu marinta sulabhamgaa vachestaayata! ayithe ikkada udikinche samayaniki praadhaanyamivvaalsi untundi. ante.. kaasta mruduvugaa kaavaalanukune vaaru 6-8 nimishaalu, inkaasta ekkuvagaa udikinchukovalanukune vaaru 10-12 nimishaalu udikiste saripotundi.
* taja guddu kante konni rojula vayasunna guddupai penkulni tolaginchadam suluvantunnaru nipunulu. adelagante.. taja guddulo peehai sthaayulu takkuvagaa undadam valla aamlatvam kaligi untundi. tadwara gudduloni tellasonaku, penkuku madhya bandham drudamgaa untundi. adhe rojulu gadiche koddi peehai sthaayulu perigi tellasona, penku madhya drudatvam taggipotu untundi. phalitamgaa udikinchinappudu penkulu sulabhamgaa vachestaayata! alaagani mari ekkuva rojula vayasunna guddu tinadam kuudaa manchidi kaadanna vishayam drushtilo pettukondi.
ika prastutam vividha rakala eghy peelinge gadgetse kuudaa marketlo andubaatu dharallo dorukutunnaayi. veelunte vaatini saitam konugolu cheyachu.